wickkiey/tamil-wikipedia-chunked huggingface dataset:
# முதலாம் ஆங்கிலேய-பர்மியப் போர்

**முதலாம் ஆங்கிலேய-பர்மியப் போர்** (**First Anglo-Burmese War**) (5 மார்ச் 1824 – 24 பிப்ரவரி 1826), பிரித்தானியப் பேரரசுக்கும், கோன்பவுங் வம்சத்தின் பர்மியப் பேரரசுக்கும் இடையே 1824 -26-களில் நடைபெற்ற முதல் ஆங்கிலேய-பர்மியப் போர் ஆகும். இப்போர் 1 ஆண்டு, 11 மாதங்கள் மற்றும் 19 நாட்கள் நடைபெற்றது. போரின் முடிவில் ஆங்கிலேயர்கள் வென்றதால், யாந்தபு உடன்படிக்கையின் படி, பர்மிய அரசு, அகோம் பேரரசு, மணிப்பூர் இராச்சியம், அரக்கான், கச்சர் மற்றும் ஜெயந்தியா இராச்சியத்தின் மலைப் பகுதிகளை பிரித்தானிய இந்தியாவிற்கு விட்டுக் கொடுத்ததுடன், போர் ஈட்டுத் தொகையாக ஒரு மில்லியன் பவுண்டுகள் ஆங்கிலேயர்களுக்கு செலுத்தியது.  
தற்கால வடகிழக்கு இந்தியப் பகுதிகளை, ஆங்கிலேயர்கள் கைப்பற்ற பர்மிய அரசுடன் இப்போர் நடைபெற்றது.  
முதல் ஆங்கிலேய-பர்மியப் போரில் பதினைந்தாயிரம் ஐரோப்பிய மற்றும் பர்மியப் படைவீரர்கள் உயிர் இழந்தனர். போரின் நடுவில் சிக்கிய பர்மியக் குடிமக்கள் பலர் இறந்தனர். இப்போரினால் பிரித்தானியப் பேரரசுக்கு 5 முதல் 13 மில்லியன் பவுண்டுகள் இழப்பு ஏற்பட்டது. இப்பெருந்தொகை இழப்பினால், பிரித்தானியக் கிழக்கிந்தியக் கம்பெனியின் நிதி நிலை சீர் கெட்டது.  
இப்போர் பர்மிய இராச்சியத்தின் தோல்வியுடன் முடிந்ததால், பர்மாவின் தன்னாட்சி உரிமையின் முடிவிற்கு வித்திட்டது.
இப்போரின் முடிவால், சிறிது காலத்திற்கு பிரித்தானிய இந்தியாவின் கிழக்கு எல்லைப் பகுதிகளில், பர்மியப் பேரரசின் அச்சுறுத்தல்கள் அகன்றது.  
கிழக்கிந்தியக் கம்பெனி ஆட்சியாளர்கள் உரிமை கோரும் சிட்டகாங் பகுதியின் சல்புரி தீவுப் பகுதியை, 1823ல் பர்மியப் படைகள் கைப்பற்றியது.  
பர்மியப் பேரரசுக்கு எதிராக, 1824ல் சச்சார் மற்றும் ஜெயந்தியாப் பகுதிகளில், குரல் எழுப்பிய கிளர்ச்சியாளர்களை ஒடுக்க, பர்மியப் பேரரசு, படைத்தலைவர் மகா உசானா தலைமையில் பெரும் படைகளை அனுப்பியது. பர்மியப் படைகளை ஒடுக்க பிரித்தானியப் பேரரசும் சச்சார் மற்றும் ஜெயந்தியா மலைப் பகுதிகளுக்கு படைகளை அனுப்பியது. அரக்கான் மலைப்பகுதிகளில் இரு படைக்களுக்கு இடையே 5 மார்ச் 1824ல் பெரும் போர் வெடித்தது.  
பிரித்தானியர்கள், வங்காள மாகாணத்தை விரிவு படுத்தவும், பிரித்தானிய உற்பத்தி பொருட்களுக்கு புதிய சந்தைகளை திறந்து விடவும் இப்போரை வாய்ப்பாக கருதினர்.  
மேலும் பர்மிய துறைமுகங்களை பிரான்சு நாட்டவர்கள் பயன்படுத்திக் கொள்வதையும், பிரான்சு - பர்மிய நட்புறவைக் கண்டு பொறாமை கொண்ட கம்பெனி ஆட்சியினர் பர்மியர்களுக்கு எதிராக இப்போரை நடத்த முக்கிய காரணமாயிற்று.
# முதலாம் ஆங்கிலேய-பர்மியப் போர்

## போர்

### பர்மாவின் மேற்கு பகுதியில்

பர்மாவின் அரக்கான் பகுதியின் பர்மியப் படைத்தலைவர் மகா பந்துலா தலைமையிலான 10,000 தரைப்படை வீரர்கள் மற்றும் 5,00 குதிரைப் படைவீரர்கள், ஆங்கிலேய கம்பெனி படைகளை, சிட்டகாங் மற்றும் சில்ஹெட் என இரண்டு முனைகளில் எதிர் கொண்டனர்.
போரிட்டுக் கொண்டே பிரித்தானியர்களின் வங்காளப் பகுதிகளில் புகுந்து, 17 மே 1824ல் காக்ஸ் பஜார் நகரத்திற்கு வெளியே பத்து மைல் தொலைவில் இருந்த ஆங்கிலேயப் படைகளை வென்றார்  
பின்னர் படைத்தலைவர் மய்யாவதி மிங்யி உ சா படைகள், பர்மியத் தலைமைப் படைத்தலைவர் பந்துலாவின் படைகளுடன் இணைந்து, காக்ஸ் பஜார் நகரத்தை கைப்பற்றினார்கள்.ஆனால் பர்மியர்கள் சிட்டகாங் மற்றும் கொல்கத்தா நகரங்களை சூறையாடினர். இதனால் பயந்த ஆங்கிலேய அரசு, தோற்ற படையினருக்கு உதவ, கொல்கத்தா துறைமுகத்தில் படைகளை குவித்தனர்.
# முதலாம் ஆங்கிலேய-பர்மியப் போர்

## போர்

### பர்மாவிற்குள்

துறைமுகத்தில் ஆங்கிலேயக் கப்பல் படைகள் நுழைதல்]]
# முதலாம் ஆங்கிலேய-பர்மியப் போர்

## போர்

### பர்மாவிற்குள்

#### ரங்கூன் போர் (மே – டிசம்பர் 1824)

பர்மியர்களுடன் மலைப்பாங்கானப் பகுதிகளில் போரிடுவதை தவிர்த்து, பர்மாவின் சமவெளிப் பகுதிகளில் போரிட ஆங்கிலேயர்கள் முடிவு செய்தனர்.
ஆங்கிலேயப் படைத்தலைவர் ஆர்ச்சி போல்டு காம்பெல் தலைமையிலான 10,00 போர் வீரர்கள் (ஐயாயிரம் ஆங்கிலேயர்கள், ஐயாயிரம் இந்தியர்கள்), ஆங்கிலேயக் கப்பற்படை துணையுடன், 11 மே 1824ல் பர்மாவின் துறைமுக நகரமான ரங்கூனைக் கைப்பற்றினர். பர்மியர்கள் ரங்கூன் நகரத்தை கைவிட்டு, நகரத்திற்கு வெளியே பத்து மைல் தொலைவில், ஆங்கிலேயர்களை தாக்குவதற்கு நிலை கொண்டனர்.
ஆங்கிலேயர்கள் ரங்கூனில் உள்ள சவேடகன் பௌத்தக் கோயிலை அரணாகக் கொண்டு பர்மியப் படைகளைத் தாக்கினர்.  
இதனால் வங்காளம் மற்றும் அசாம் பகுதியில் பந்துலா மற்றும் உசான தலைமையிலான பர்மியப் படைகள், ரங்கூனுக்கு திரும்பியது. காக்க வந்தது.  
நவம்பரில் பர்மியப் படைத்தலைவர் பந்துலா தலைமையிலான 30,000 பர்மியப் படைவீரர்கள், 10, 000 வீரர்கள் கொண்ட ஆங்கிலேயப் படைகளை எதிர்கொண்டார். பர்மிய பீரங்கிகள் தீக்குண்டுகளை மட்டும் வீசியது. ஆனால் ஆங்கிலேயப் படைகள், வெடித்து சிதறும் பீரங்கி குண்டுகளை வீசியது. போரின் துவக்கத்தில் 30,000 ஆக இருந்த பர்மியப் படைகள், போரில் முடிவில் 7,000 ஆக குறைந்தது.  
26 டிசம்பர் 1825 அன்று பர்மியர்கள், பிரித்தானியர்கள் போர் நிறுத்த ஒப்பந்தம் செய்து கொள்ள முன் வந்தனர். இதன் படி, 24 பிப்ரவரி 1826ல் யாந்தபு ஒப்பந்தம் செய்து கொள்ளப்பட்டது.
# முதலாம் ஆங்கிலேய-பர்மியப் போர்

## யாந்தபு உடன்படிக்கை

24 பிப்ரவரி 1826ல் பிரித்தானியர்களுக்கும், பர்மியர்களுக்கு இடையே செய்து கொள்ளப்பட்ட யாந்தபு ஒப்பந்தப் படி,
- அசாம், மணிப்பூர் இராச்சியம், அரக்கான், சல்வீன் ஆற்றின் தெற்கில் உள்ள தானிந்தாயி மற்றும் டெனஸ்செரம் பகுதிகளை ஆங்கிலேயர்களுக்கு விட்டுத் தரப்பட்டது.
- சச்சார் மற்றும் ஜெயந்தியாவில் பர்மிய அரசின் குறுக்கீடுகள் நிறுத்தப்பட்டது.
- போர் இழப்புத் தொகையான ஒரு மில்லியன் பிரித்தானிய பவுண்டுகள், நான்கு தவணையில் செலுத்த வேண்டும்.
- வருங்காலத்தில் வணிக ஒப்பந்தங்கள் மேற்கொள்ளப்படவேண்டும்.
- இரண்டாவது தவணை போர் இழப்பீட்டுத் தொகை பர்மிய அரசு செலுத்தும் வரை, பிரித்தானியப்படைகள் ரங்கூனை விட்டு வெளியேறவில்லை.
# முதலாம் ஆங்கிலேய-பர்மியப் போர்

## இதனையும் காண்க

- கோன்பவுங் வம்சம்
- ஆங்கிலேய-பர்மியப் போர்கள்
- பர்மாவில் பிரித்தானிய ஆட்சி
- யாந்தபு ஒப்பந்தம்
# இலங்கையில் தந்த சிற்பக்கலை

**தந்த சிற்பக்கலை** (*Ivory carving*) இலங்கையின் பாரம்பரிய கைத்தொழில்களில் ஒன்றாகும். இலங்கையின் தந்தம் செதுக்கும் தொழில் மிக நீண்ட வரலாற்றைக் கொண்டுள்ளது. ஆனால் அதன் தோற்றம் குறித்து இதுவரை முழுமையாக அறியப்படவில்லை. கண்டி அரசாட்சியின் போது, தந்த சிற்பக்கலை மிகவும் பிரபலமானதாகவும், அதன் உச்சநிலையிலும் இருந்தது. நுட்பமான தந்த சிற்ப வேலைப்பாடுகள் இலங்கை கைவினைஞர்கள் இந்நுட்பத்தில் எவ்வாறு சிறந்து விளங்கினர் என்பதை விளக்குகின்றன.
# நியோக்னதாய்

**நியோக்னத்துகள்** என்பவை ஆவேஸ் வகுப்பில் நியோர்னிதிஸ் என்ற துணைவகுப்பின் கீழ் வரும் பறவைகள் ஆகும். நியோக்னதாய் என்ற பின்வகுப்பு கிட்டத்தட்ட அனைத்து வாழும் பறவைகளையும் உள்ளடக்கியுள்ளது;விதிவிலக்குகள் இவைகளின் சகோதரி வகைப்பாடான (பாலியோக்னதாய்) ஆகும்.பாலியோக்னதாய்தினமு மற்றும்பறக்கமுடியாத ராட்டைட்களைக் உள்ளடக்கியுள்ளது.
# நியோக்னதாய்

#### உறவு முறைகள்

பிரான் மற்றும் கிம்பல் (2021) என்ற ஆராய்ச்சியாளர்களின் தகவல்களை அடிப்படையாகக் கொண்டு உருவாக்கப்பட்ட நியோக்னதாய் குடும்பத்தின் தற்கால பறவைகளின் உறவு முறைகள்
# நியோக்னதாய்

## அடிக்குறிப்புகள்

-
- Mindell, David P. & Brown, Joseph W. (2005): The Tree of Life Web Project - Neornithes . Version of 2005-DEC-14. Retrieved 2008-JAN-08.
- Mindell, David P.; Brown, Joseph W. & Harshman, John (2005): The Tree of Life Web Project - Neoaves . Version of 2005-DEC-14. Retrieved 2008-JAN-08.
# கங்வொன்

**காங்வொன்** மாகாணம் (Gangwon Province, South Korea) தென்கொரியாவில் உள்ள
எட்டாவது மிகப் பெரிய மாகாணம் ஆகும்.
காங்வொன் 7 நகரங்களாகவும் 11 கென் களாகவும் பிரிக்கப்பட்டுள்ளது.10 லட்சத்திற்கு மெற்பலட்ட மக்கள் வசித்து வருகின்றனர்.
# கங்வொன்

## சமயம்

இங்கு வாழும் மக்களில் 23% புத்தம் சமயத்தையும் , 24.7 மக்கள் கிறித்துவம் சமயத்தையும் , முஸ்லிம் மத்தையும் பின்பற்றுகின்றனர்.52.3% மக்கள் எந்த மதத்தையும் பின்பற்றுவதில்லை.
# யாருக்கு சொந்தம்

***யாருக்கு சொந்தம்*** 1963 ஆம் ஆண்டு வெளியான ஒரு இந்திய தமிழ்த் திரைப்படமாகும். கே. வி. ஸ்ரீநிவாசன் இந்தப் படத்தை இயக்கினார். இத்திரைப்படத்தில் கல்யாண்குமார், தேவிகா, எஸ். வி. சுப்பையா, ஜே. பி. சந்திரபாபு, ராஜஸ்ரீ, மனோரமா மற்றும் பலர் நடித்திருந்தனர்.
# யாருக்கு சொந்தம்

## பாடல்கள்

திரைப்படத்துக்கு கே. வி. மகாதேவன் இசையமைத்தார். அ. மருதகாசி, பஞ்சு அருணாசலம், வில்லிபுத்தன் ஆகியோர் பாடல்களை இயற்றினார்கள். பாடகர் ஜே. பி. சந்திரபாபு. பின்னணிப் பாடகர்கள் பி. பி. ஸ்ரீநிவாஸ், பி. சுசீலா, கே. ஜமுனாராணி ஆகியோர்.  
| எண். | பாடல் | பாடகர்/கள் | பாடலாசிரியர் | கால அளவு (m:ss) |  |
| --- | --- | --- | --- | --- | --- |
| 1 | *பூவுக்குள் தேனை வைத்தவன் ஊரென்ன?* | பி. சுசீலா | பஞ்சு அருணாசலம் | 03:16 |  |
| 2 | *டீல் டீல் டீல் எங்கே போற நீ* | கே. ஜமுனாராணி | 03:32 |  |  |
| 3 | *என்னை தெரியலையா, இன்னும் புரியலையா* | ஜே. பி. சந்திரபாபு | அ. மருதகாசி | 03:42 |  |
| 4 | *வண்டுக்கு தேன் வேண்டும்* | பி. பி. ஸ்ரீநிவாஸ் & பி. சுசீலா | 03:54 |  |  |
| 5 | 'எத்தனை எத்தனை இன்பமடா'' | பி. பி. ஸ்ரீநிவாஸ் | 02:28 |  |  |
| 6 | *ஓஹோ மேரி புள் புள் வாரியா* | ஜே. பி. சந்திரபாபு & கே. ஜமுனாராணி | வில்லிபுத்தன் | 03:56 | } |
# கனடிய கால்பந்து லீக்

**கனடிய கால்பந்து லீக்** (Canadian Football League) என்பது கனடா நாட்டின் ஒரு தொழில்முறை கால்பந்துக் கழகமாகும். இது 1958 ஜனவரி 19 ஆம் நாள் தொராண்டோவை மையமாக வைத்துத் தொடங்கப்பட்டது
# கனடிய கால்பந்து லீக்

## சாம்பல் கோப்பை

சாம்பல் கோப்பை கனடிய கால்பந்து லீக் சாம்பியன்ஷிப் விளையாட்டு மற்றும் கனடிய கால்பந்து விளையாடுகின்ற வெற்றிகரமான அணிக்கு வழங்கப்பட்ட கோப்பையின் பெயராகும். இது CFL யின் கிழக்கு மற்றும் மேற்கு பிரதேச பிளேஃப்பின்களின் வெற்றியாளர்களிடையே போட்டியிடுவதோடு கனடிய தொலைக்காட்சியின் மிகப் பெரிய வருடாந்த விளையாட்டு நிகழ்வுகள் ஒன்றாகும். 1958 ஆம் ஆண்டில் தொழில்முறை சிஎஃப்எல் உருவாக்கியதில் இருந்து எட்மண்டன் எஸ்கிமோஸ் மிகவும் சாம்பல் கோப்பை வென்றுள்ளது. டொரொண்டோ ஆர்கானாட்ஸ் மிகவும் சாம்பல் கோப்பை (17) முதலிடம் பெற்றது. சமீபத்திய, 105 வது க்ரே கோப்பை, ஒன்டாரியோவின் ஒட்டாவா நகரில், நவம்பர் 26, 2017 அன்று, டொராண்டோ ஆர்கானாட்ஸ் கால்கரி ஸ்டாம்பெடர்ஸ் 27-24 என்ற கணக்கில் தோற்கடித்தார்.  
அந்தக் கோப்பை 1909 ஆம் ஆண்டில் கனடாவின் கவர்னர் ஜெனரல் ஏர்ல் க்ரே என்பவரால் நியமிக்கப்பட்டது, இது நாட்டின் மூத்த அமெச்சூர் ஹாக்கி சாம்பியன்ஷிப்பை தானே நன்கொடையாக நம்பியிருந்தது. அந்த நோக்கத்திற்காக அலன் கோப்பை பின்னர் நன்கொடை அளித்தபின், கிரீஸ் அதற்கு பதிலாக "கனடிய டொமினியன் கால்பந்து சாம்பியன்ஷிப்" (தேசிய சாம்பியன்ஷிப்) கனடிய கால்பந்தாட்ட வீரராகப் பெற்றார். இந்த கோப்பையில் ஒரு வெள்ளி சால்ஸை ஒரு பெரிய தளத்திற்கு இணைக்கின்றது, அதில் அனைத்து வென்ற அணிகளின் பெயர்கள், வீரர்கள் மற்றும் நிர்வாகிகள் பொறிக்கப்பட்டுள்ளனர். சாம்பல் கோப்பை பல சந்தர்ப்பங்களில் உடைக்கப்பட்டு, இருமுறை திருடப்பட்டது, மீட்கும் பணியில் ஈடுபட்டிருந்தது. இது 1947 இல் ஏற்பட்ட தீவிபத்தில் எஞ்சியிருந்த பல கட்டிடங்களை அழித்தது.  
சாம்பல் கோப்பை முதலில் டொராண்டோ பல்கலைக்கழக வார்சிட்டி ப்ளூஸ் பல்கலைக்கழகத்தால் வென்றது. 1916 முதல் 1918 வரை முதல் உலகப் போர் மற்றும் 1919 ஆம் ஆண்டுகளில் விதிகள் சர்ச்சை காரணமாக இடைநிறுத்தப்பட்டது.
# அ. இளங்கோவன்

**அ. இளங்கோவன்** (பிறப்பு:1942 ஜூலை 5) பலகலைக்கழகத்தின் கட்டமைப்புத் துறையின் பேராசிரியரும் தமிழில் 1960 களில் இருந்தே அறிவியலையும் தொழில்நுட்பத்தையும் படைக்க முனைந்த முன்னோடிகளில் ஒருவரும் ஆவார். இவர் பொறியியல் இளவல் பாடத்திட்டத்தில் கட்டிடப் பொறியியல் சார்ந்த ஐந்து பாட நூல்களைத் தமிழில் எழுதியுள்ளார். அண்ணா பல்கலைக்கழகம் இந்நூல்களை வெளியிட்டுள்ளது. இவற்றைப் பயன்படுத்தி தமிழில் பொறியியல் பயின்ற அண்ணா பலகலைக்கழக மாணவருக்குப் பாடம் எடுத்துள்ளார். இவர் அண்ணா பல்கலைக் கழகம் நடத்திய களஞ்சியம் காலாண்டிதழின் ஆசிரியக் குழுவின் தலைவராகவும் இருந்துள்ளார்.
# அ. இளங்கோவன்

## இளமை

இவர் சேலம் மாவட்டத்தில் உள்ள எஃகாலைக்கு அருகில் அமைந்த திருமலைகிரியில் சி. அப்பாவு என்பவருக்கும் கோவிந்தம்மாள் என்பவருக்கும் 1942 ஆம் ஆண்டு சூலைத் திங்கள் 5 ஆம் நாளன்று பிறந்தார்.
# அ. இளங்கோவன்

## பள்ளிக் கல்வி

இவர் தன் தொடக்கநிலைப் பள்ளிக் கல்வியைத் திருமலைகிரி ஊராட்சி ஒன்றியத் தொடக்கநிலைப் பள்ளியில் 1947 முதல் 1952 வரையில் படித்துள்ளார். அடுத்து தன் உயர்நிலைப் பள்ளிக் கல்வியைச் சேலம் நகராட்சி உயர்நிலைப் பள்ளியில் 1952 முதல் 1958 வரையில் படித்துள்ளார். இவர் சேலம் நகராட்சிப் பள்ளிகளிலேயே பள்ளி இறுதியாண்டில் முதல் மாணவராகத் தேர்வுற்றுள்ளார்.சேலம் மவட்டத்தில் இரண்டாம் மாணவராகத் தேறியுள்ளார். அதற்காக அமைச்சர் கக்கன் அவர்களிடம் வெள்லிப் பதக்கமும் பெற்றுள்ளார்.பள்ளிப் படிப்பின்போது பல பேச்சு, கட்டுரை போட்டிகளில் கலந்துகொண்டு முதல்/இரண்டாம் பரிசுகள் பெற்றுள்ளார்.
# அ. இளங்கோவன்

## கல்லூரிக் கல்வி

இவர் சேலம் நகர்க் கல்லூரியில் புகுமுக வகுப்பில் 1958-59 ஆம் ஆண்டில் பயின்றுள்ளார். பிறகு, கோவை, பூளைமேட்டில் அமைந்த பூ. சா. கோ. பொறியியல் கல்ல்ரியில் 1959 முதல் 1964 வரை கட்டிடப் பொறியியலில் பட்டப் படிப்பு முடித்து பொறியியல் இளவல் பட்டம் பெற்றுள்ளார். கல்லூரியில் படிக்கும்போதே தமிழார்வம் மிக்க இவர் கல்லூரி இறுதியாண்டில் மாணவர் மன்றங்களில் பங்கேற்று, பல உரைகளை ஆற்றியுள்ளார். குறிப்பாக, அட்சமும் தீர்க்கமும் ஒருங்கே காணல் எனும் லைப்பில் சிறப்புரை ஆற்றியுள்ளார். கல்லூரித் தமிழ் ஆண்டு மலருக்கு இவர் எழுதி வெளியிடப்பட்ட உலோகங்களும் தளர்ச்சியும் எனும் கட்டுரை முதல் பரிசு பெற்றுள்ளது. (ஆனால், இது அச்சேறவில்லை.)
# அ. இளங்கோவன்

## கல்விப்பணி

இவர் கோவை அரசு பொறியியற் கல்லூரியில் கட்டிடத்துறையில் உதவி விரிவுரையாளராகச் சேர்ந்தார். அப்போது பொறியியல் என்னும் இதழைத் தமிழில் தம் நண்பர்களோடு இணைந்து வழிநடத்தியுள்ளார். இவர் அப்போது பூ.சா.கோ. பொறியியற் கல்லூரியில் கட்டகவியல் துறையில் பொறியியல் மூதறிவியல் பட்டத்தைப் பெற்றார். பிறகு கிண்டிப் பொறியியற் கல்லூரியில் கட்டகப் பொறியியல் துறையில் விரிவுரையாளராகச் சேர்ந்தார். இங்கே இவர் தன்முணைவர் பட்டத்தை கட்டகவியல் துறையில் பெற்றார். பின்னர் இங்கே இவர் இணைப்பேராசிரியராகவும் பேராசிரியராகவும் பணிபுரிந்தார். இங்கு இவர் களஞ்சியம் காலாண்டு ஆய்விதழின் ஆசிரியர்க்குழுவின் தலைவராகச் செயலாற்றியுள்ளார். இவர் கட்டகக் கோட்பாடு சார்ந்த ஐந்து பொறியியல் நூல்களை இயற்றி வெளியிட்டார். இவை எந்த ஆங்கில நூலைக் காட்டிலும் புலமையும் தெளிவும் வாய்ந்த நூல்களாகும். இவரது முதற் பாடநூலான திண்ம விசையியல் மட்டுமே நுலாக வெளியிடப்பட்டது. மறற நான்கு நூல்களும் சில நூறு படிகள் மட்டுமே தமிழில் பயிலும் கட்டிடத்துறை இளம்பொறியியல் மாணவருக்காக வெளியிடப்பட்டன.
# அ. இளங்கோவன்

## கலைச்சொல்லாக்கப் பணி

இவர் 1960 களில் இருந்து இன்றுவரை கலைச்சொல்லாக்கப்பணியில் ஈடுபட்டுவருகிறார். இவர் தமிழில் எண்ணற்ற கலைச்சொற்களை உருவாக்கிய பேராளுமை படைத்தவர். தமிழ்ப் பலகைக்கழகப் பொறியியல் துறைக் கலைச்சொல்லாக்கத்தில் தொடர்ந்து ஈடுபட்டு வந்துள்ளார்.
# அ. இளங்கோவன்

## களஞ்சியத் தொகுப்புப் பணி

இவர் அறிவியல் களஞ்சியத்தில் பல கட்டிடப் பொறியியல் கட்டுரைகளை எழுதியுள்ளார்ளதில் கட்டிடப் பொறியியல் துறை வல்லுனராக இர்ந்து பல கட்டிடப் பொறியியல் கட்டுரைகளின் பதிப்புப் பணியிலும் ஈடுபட்டுல்ளார். இவர் அண்ணா பல்கலைக்கழகம் வெளியிட்ட சுற்றுச்சூழல் களஞ்சியத்தின் இருதொகுதிகளை வெளியிடுவதில் முதன்மையான பங்காற்றியுள்ளார்.
# அ. இளங்கோவன்

## இதழியல் பணி

கோவை அரசுப் பொறியியல் கல்லூரியின் பொறியியல் இதழப்பணி, அண்ணா பல்கலைக்கந்த்தின் களஞ்சிய இதழ்ப்பணி, திருச்சிப் பாரதிதாசன் பல்கலைக்கழக அறிவியல் தொழில்நுட்ப ஆய்விதழ்ப்பணி ஆகியன இவரது இதழ்ப்பணிகளில் முத்தாய்ப்பானவை ஆகும்.
# ஆரையம்பதி கந்தசுவாமி கோவில்

**கந்தசுவாமி கோயில்** (*முருகன்*) இலங்கையின் கிழக்கிலங்கையின் மட்டக்களப்பு நகருக்கண்மையுள்ள ஆரையம்பதி கிராமத்தில் அமைந்துள்ள முருகன் கோவில் ஆகும். ஆரையம்பதி கிராமத்தில் பெரிய கோயில் என்ற சிறப்பு பெயரால் இக் கோயில் அழைக்கப்படுகிறது.
# ஆரையம்பதி கந்தசுவாமி கோவில்

## வரலாறு

16 ஆம் நுாற்றாண்டின் முற்பகுதியில் காத்தான் என்ற வேடுவத்தலைவன் வழிபட்ட வேல் முகுர்த்தம் கொண்டு உருவான கோயில். கோயில் குளத்தில் அமைந்திருந்த காசிலிங்கேஸ்வரர் கோயில் போர்த்துக்கேயரால் அழிக்கப்பட அப்பகுதியில் வாழ்ந்த மக்கள் ஆரையம்பதிக்கு இடம்பெயர்ந்து காத்தானின் வேல் முகூர்த்தத்தை மூலவராக கொண்டும் காசிலிங்கேஸ்வரர் கோயிலின் சிதைவுகளை கொண்டும் பெரிய அளவில் கட்டுவிக்கப்பட்ட கோயில்.
# ஆரையம்பதி கந்தசுவாமி கோவில்

## திருவிழாக்கள்

### புரட்டாதி மகோற்சவம்

புரட்டாதி பூரணை<nowiki/>க்கு முன்வரும் பத்து தினங்கள் கொண்டு மகோற்சவம் இடம்பெறும். இங்கு ஒவ்வெரு திருவிழா<nowiki/>வையும் உபயம் செய்பவர்களை ”பாகைக்காரர்கள்” என அழைப்பார்கள்.
- கொடியேற்றம்
- 1 ஆம் திருவிழா
- 2 ஆம் திருவிழா
- 3 ஆம் திருவிழா
- பூம்பந்தல் திருவிழா
- மாம்பழத் திருவிழா
- வேட்டைத் திருவிழா
- சப்புறத் திருவிழா
- தேர்த் திருவிழா
- தீர்த்தம்
- கொடியிறக்கம்
- பூங்காவனத் திருவிழா
# ஆரையம்பதி கந்தசுவாமி கோவில்

## திருவிழாக்கள்

### கந்தசஷ்டி விரதம்

முருகனுக்கே உரித்தான கந்தசஷ்டி விரதம் ஆறுநாட்கள் அனுஷ்டிக்கப்பட்டு இறுதி நாள் சூரன் போர் இடம்பெறும். பின்னர் திருக்கல்யாண உற்சவம் இடம்பெறும். இவ் விரத உற்சவத்தை “ஆறுகாட்டி குடி“ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### குமாராலய தீபம்

கார்த்திகை குமாராலய தீப உற்சவம் இடம்பெறும். இவ் உற்சவத்தை “மன்றுளாடி குடி“ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### திருவாதிரை

நடேசருக்கு சபையில் மார்கழி திருவாதிரை உற்சவம் பத்து நாட்கள் இடம்பெற்று இறுதியில் சமுத்திர தீர்த்தமும் அதன் பின்னர் பொன்னுாஞ்சல் திருவிழாவும் இடம்பெறும். இவ் உற்சவத்தை “பாலசிங்க ரெட்ண குடி“ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### தைப்பூசம்

தைப்பூச உற்சவம் இடம்பெற்று மறுநாள் சமுத்திர தீர்த்தம் நடைபெறும். இவ் உற்சவத்தை “புலவனார் குடி“ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### மாசி மகம்

மாசி மகத் திதியில் நடேசருக்கு உற்சவம் இடம்பெற்று மறுநாள் சமுத்திர தீர்த்தமும் அன்னதானமும் இடம்பெறும். இவ் உற்சவத்தை “வங்காள குடி“ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### பங்குனி உத்திரம்

முத்துக்குமார சுவாமிக்கு பங்குனி உத்திர தினத்தில் உற்சவம் இடம் பெற்று சமுத்திரதீர்த்தம் அதனை தொடர்ந்து அன்னதானம் இம்பெறும். இவ் உற்சவத்தை “முதலித்தேவன் குடி “ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### சித்திரை சித்திரை

முத்துக்குமார சுவாமிக்கு உற்சவம் இடம்பெற்று. சமுத்திர தீர்த்தமும் சித்திரைகஞ்சி பிரசாதமும் இடம்பெறும். இவ் உற்சவத்தை “வீரமாணிக்கன் குடி “ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### ஆனி உத்திரம்

நடேசருக்கு உற்சவம் இடம்பெற்று சமுத்திர தீர்த்தம் நடைபெறும். உற்சவத்தை “திருவிளங்கு குடி “ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### ஆடிப்பூரம்

அம்மனுக்கு உற்சவம் இடம்பெற்று சமுத்திர தீர்த்தம் நடைபெறும். உற்சவத்தை “பத்தினியாச்சி குடி “ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## திருவிழாக்கள்

### ஆவணி மூலம்

நடேசருக்கு உற்சவம் இடம்பெற்று சமுத்திர தீர்த்தம் நடைபெறும். உற்சவத்தை “அலறித்தேவன் குடி “ மரபினர் முன்னின்று நடத்தி வைப்பர்.
# ஆரையம்பதி கந்தசுவாமி கோவில்

## ஏனைய உற்சவங்கள்

- தைப் பொங்கல்
- கார்த்திகை நட்சத்திர விரதம் (வருடத்தில் 12 மாதங்களிலும்)
- கிருஷண ஜெயந்தி
- கம்சன் கதை உற்சவம்
- விநாயசர் சஷ்டி விரதம்
- மாணிக்கவாசகர் குரு பூசை
- விநாயகர் சஷ்டி விரதம் 21 நாட்கள்
- கேதார கௌரி விரதம் 21 நாட்கள்
- தித்திரை வருடப்பிறப்பு பூசை
- தீபாவளி பூசை
# ஆரையம்பதி கந்தசுவாமி கோவில்

## தான்தோன்றிஸ்வரர் ஆலய தொடர்புகள்

கொக்கட்டிச்சோலை தான்தோன்றீஸ்வரர் கோயிலுக்கும் இவ் கோயிலுக்கும் இடையிலான பாரம்பரியமான தொடர்புகள் காணப்படுகின்றன.
- இவ் ஆலயத்தில் இருந்து கொக்கட்டிச்சோலை தான்தோன்றீஸ்வரர் ஆலயத்தின் தேரோட்டத்தின் அன்று இவ் ஊர் குருகுல தலைவர் (கோயில் வண்ணக்கர்) தலைமையில் வேல்தாங்கி பாதயாத்திரை செல்லுதல்.
- தான்தோன்றீஸ்வரர் தேருக்கான வடக்கயிற்றை ஆரையம்பதி குருகுலத்தோர் பூட்டிக்கொடுத்தல்.
- கந்தசுவாமி கோயில் திருவிழா காலங்களில் தான்தோன்றீஸ்வரர் கோயில் வண்ணக்கர் மற்றும் கோயில் தொண்டர்கள் வருகைதரல்.
- கந்தசுவாமி கோயில் திருவிழாக்குரிய தொண்டுகளை மேற்கொள்ளும் பணி செய்தல்.
- தான்தோன்றீஸ்வரர் திருவிழாவுக்கு முன்னர் கோயில் நுழைவாயிலில் கொத்துப்பந்தல் அமைத்துக்கொடுத்தல்.(இவ்நடைமுறை கோபுரம் கட்டியதன் பின்னர் வழக்கற்று போய்விட்டது)
இவ் நடைமுறைகள் மகோன் வகுத்த நியதிப்படி நடைபெற்று வருகின்றது. மட்டக்களப்பில் சாதி அமைப்பில் முக்குகர் மற்றும் குருகுலத்தோர் ஆகிய சாதிகளுக்கு இடையிலேனா பரஸ்பர உறவுகளுக்கான சம்பிர்தாயம் என கருதப்படுகின்றது.
# மடிவாளா மசிதேவா

**மடிவாளா மசிதேவா** (அல்லது) மடிவாள மாசிதேவா(Madivala Machideva) (1120 -1130AD) இவர் கன்னட மாநிலத்தின் ஒரு தலை சிறந்த வீரனாகவும் மற்றும் கடவுளாகவும் இருந்துள்ளார்.இவர் திவாரா அருகிலுள்ள,சிந்தகி என்னும் வட்டத்தில் பீஜப்பூர் கர்நாடகாவில் பிறந்தார்.இவர் பிறந்த இந்த நகரம் கடவுள் காளிதேவரின் நகரமாக கூறப்பட்டது
# மடிவாளா மசிதேவா

## தோற்றம்

மசிதேவா அவர்கள் பர்வதப்பா மற்றும் சுஜனனி தம்பதி இனருக்கு மகனாக கர்நாடகா மாநிலத்தில் பிறந்தார்.இவர்கள் சிவன் வழி வந்தவர்கள் என்று கூறப்படுகிறது.
லிங்காயத் மதத்தை பரப்பிய பசவர் அவர்களின் அரசவையில் சலவை தொழில் புரிந்து வந்தார் பாரம்பரிய வழியாக,மசிதேவா பசவரை விட இருபது ஆண்டுகள் முன்னாடி தோன்றியவர் என்றும் வரலாறு உள்ளது.
# மடிவாளா மசிதேவா

## இறைபனி

ஹிப்பாராகிரி என்னும் ஊரில் ஒரு கோவில் இருந்துள்ளது,அந்த கோவிலில் கைலாஷ் சாமி என்னும் கடவுளை பிரதிஷத்தை செய்தனர்,அக்கோவில் ஊருக்கு வெளியில் இருந்தது,அக்கோவிலுக்கு அருகில் ஒரு குளம் இருந்துள்ளது,அந்த கடவுளின் பெயரால் அந்த ஊருக்கும் அப்பெயர் சூட்டப்பட்டது.அக்குளத்தில் இருந்துகொண்டு அக்கோவிலுக்கு இறைபணி செய்து வந்தார் மசிதேவா.இவர் இறை பக்தியை கண்டு பசவர்,பிரபுதேவா,அக்கமடா போன்ற மாமனிதர்கள் இவரை கண்டு வியந்தனர்.ஆனால் இந்த கோவில் மசிதேவா வின் தாய்,தந்தையை கொண்டே பிரதிபலிக்கப்பட்டது என்பதை தெரியாமலே மசிதேவா அக்கோவிலுக்கு இறை பனி செய்து வந்தார்.பின்பு ஹிப்பாராகிரி யை விட்டு விலகி சென்று சிவசரணாக்களின் தந்தை "கல்யானவை" சந்திக்க நினைத்தார்,ஆகையால் ஹிப்பாராகிரி கும்,கல்யாணவிற்கும் இடையில் ஒரு பெரிய ஆறு இருந்தது அந்த ஆற்றின் பெயர் "பீமா",பெரும்பாலான மனிதர்கள் அதை கடக்க அஞ்சுவார்கள் ஏன் என்றால் அந்த ஆறு சகதி மற்றும் முள்களும் நிறைந்தது,ஆனாலும் கல்யானவை சந்திக்க வேண்டும் என்ற முடிவோடு,தன் மன தைரியம் கொண்டும் அந்த ஆற்றை நீந்தியே கடந்தார்.
# மடிவாளா மசிதேவா

## பிஜில்லாவுடன் சந்திப்பு

ஒரு நாள் அரசவையில் மன்னரின் வருகைக்காக அமைச்சர்கள் மற்றும் மந்திரிகள் நின்று கொண்டிருந்தனர் மன்னர் பிஜிலா அரசவைக்குள் சென்றார்,அப்போது ஒவ்வொரு மந்திரிகளை பார்த்து அமர சொன்னார்,அப்போது கடைசியாக நின்று கொண்டிருந்த பசவா வை பார்த்து ஒரு சிந்தனை தோன்றியது, அதை பசவா விடம் கேட்டார் உன் ஆடை மட்டும் மிக வெண்மையாகவும், தூய்மையாகுவும் இருப்பதற்கு காரணம் என்ன என்று கேட்டுள்ளார்.அதற்கு பசவா இதற்கு காரணம் மசிதேவா என்று கூறியுள்ளார்,அதற்கு மன்னர் என் ஆடைகளையும் சலவை செய்து தரும்படி கூறினார்,அதற்கு பசவா அவர் அதை செய்யமாட்டார் என்று கூறியுள்ளார்,இதை கேட்ட மன்னர் க்கு சிறிது கோபம் வந்துள்ளது,அடுத்து மன்னர் "மன்னரின் கட்டளையை மதிக்காவிடில் தக்க தண்டனை காத்துக்கொண்டிருக்கிறது". ஆகையால்,மசிதேவா வை என் துணிகளை சலவை செய்ய அழைத்து வா என்று கூறினர், அதற்கு பசவா அவர் சிவ சரணாக்களுக்கு தொண்டு செய்பவர்,உங்களை போன்ற அதிகார குரல் கூறுபவர்களுக்கும், பொற்காசுகளை ஈட்டுபவர்களுக்கும் அவர் பணியமாட்டார் என கூறினார். இதை கேட்ட மன்னருக்கு கோபம் இன்னும் அதிகரிக்கவே அவரது படை வீரர்களை அழைத்து மசிதேவா வை எங்கு பார்த்தாலும் அழைத்து வரும்படி உத்திரவு விட்டார். இந்த தகவல் அனைத்து மக்களுக்கும் தெரியவந்தது,முக்கியமாக சிவ தொண்டு ஆற்றுபவர்களுக்கும்,ஒரு நாள் மசிதேவா வை தேடி செல்லும் பாதையில் மசிதேவா ஒரு கையில் துணி மூட்டையும்,மற்றொரு புறம் பளபளக்கும் வாளையும் ஏந்திய படி குலத்திற்கு சென்றார்,அதை கண்ட மன்னரின் படைகள் ஒளிந்தனர்.பின்பு அவர் கையில் இருக்கும் பளபளக்கும் வாளை கண்டு அஞ்சி பின் வாங்கினார்.இதை கேட்ட மன்னர் அவமானம் அடைந்தார்,மசிதேவா குளத்தில் இருக்கும் போது யானை யை வைத்து அவரை கொன்று விடுங்கள் என்று அவருடைய படை வீரர்களுக்கு உத்தரவுவிட்டார், அதன் படி அவர்களும் மசிதேவா இருக்கும் குலத்திற்கு அருகில் யானை யை ஓட செய்தனர், இதனை அறிந்த மசிதேவா யானை தன் அருகில் வரும் நேரத்தில் திரும்பி தன் வாளை சுழற்றியுள்ளார், வாளின் சீற்றதை கண்ட யானை மசிதேவா முன் மண்டியிட்டு தன் கரங்களை உயர்த்தி தலை வணங்கியது. இதை கண்ட வீரர்கள் திகைத்தனர், அதை அப்படியே மன்னரிடம் கூறினார், இதை கேட்ட மன்னர் தன்னுடைய இரண்டாவது முயற்சியும் தோல்வியில் முடிந்தது என்று எண்ணி அவமானம் அடைந்தார்.
இதன் இடையில் "மஞ்சணாஸ்" பிரிவை சேர்ந்தவர்களும் மன்னரிடத்தில் அப்பிரச்சனையை மேலும் வளர்த்தனர். இதனால் மனமுடைந்தார் மன்னர். அப்போது அரசவைக்கு பசவர் நுழைந்தார், என்ன நடந்தது என்பதை மற்ற மன்னர்களிடம் கேட்டு தெரிந்தார், அந்த சமையத்தில் மன்னர் எனக்கொரு கதை கூறு என்று பசவா விடம் கேட்டார்,அப்போது பசவா சிவசரணாஸ் இன் கொள்கைகளையும்,மசிதேவா வின் குணத்தையும் பற்றி மன்னரிடம் விவரித்தார்.இதை கேட்ட மன்னரின் மனது குளிர்ந்தது. உடனே என்னை மசிதேவா இருக்கும் இடத்திற்கு அழைத்து செல் என்று கட்டளை இட்டார்.உடனே மசிதேவாவை சந்தித்து என்னை மன்னித்து விடுங்கள் என்று கூறினார்,அதோடு மட்டுமல்லாமல் சிவசரணாஸ் விடமும் மன்னிப்பு கேட்டார்.இதை அறிந்த "வைதகாஸ்" பிரிவை சேர்ந்தவர்கள் சற்று பொறாமை கொண்டனர். மேலும் அவர்கள் மன்னருக்கும்,மசிதேவா கும் இருக்கும் நல்லுறவை களைத்து விட வேண்டும் என்று எண்ணினர் அதற்காக அந்த ஊர் மற்றும் அரசவைக்கு தொடர்ந்து தொந்தரவு கொடுத்து வரும் மது அடிமையை,மசிதேவா தூண்டுதல் பெயரில் இது நடக்கிறது என்று குறி வந்தனர்.இதை போன்று தொடர்ந்து மசிதேவா விற்கு எதிராக பல தவறான கருத்துகளை பரப்பி வந்தனர்.
# மடிவாளா மசிதேவா

## மசிதேவாவால் கிடைத்த உயிர்

நியூலி சந்தியா மற்றும் அவருடைய மனைவி காயகாஸ் என்னும் சிவனின் இனத்தை சேர்ந்தவர்கள்,சந்தியா கல்யாணவின் பெருமையை அறிந்து கல்யானவை சந்திக்க வேண்டும் என்று சென்றார்,சிவசரணாக்களும் அவருடைய இறை பணியை கண்டு கல்யாணவில் ஏற்று கொண்டனர்,சந்தியா தினமும் காட்டுப்பகுதியில் உள்ள புற்களை அறுத்து அதை கயறு போல் பின்னி சிவசரணாகலிடம் வழக்கமாக விற்று வந்தார்,ஒரு நாள் அக்கயிர்களை போடுவதற்கு ஒரு கூடையை செய்வதற்கு காட்டிற்கு சென்றார்,ஒவ்வொரு மரங்களாக வெட்டி கொண்டிருந்தார்,அப்போது அவருடைய காலிற்கு அடியில் உள்ள சிறிய மர பட்டையினால்,ஒரு பெரிய மர கட்டையில் விழுந்தார் அது அவருடைய நெஞ்சில் மிக பெரிய காயத்தை ஏற்படுத்தியது,அவர் வலியால் துடித்தார் இருப்பினும் அவ்வழியை பொறுப்படுத்தாமல் சிவசரணாகலிடம் குறித்த நேரத்தில் கயிறை கொடுக்க வேண்டும் என எண்ணி நடக்க ஆரம்பித்தார்,இதனால் அவருடைய நெஞ்சில் ரத்தம் வழிந்தது இதை கண்ட ஒருவர் அவரிடம் இதை தெரிவித்தார்,அதை அவர் பெரிதாக எண்ணவில்லை,சற்று தூரம் செல்லவே அவர் மயக்கம் அடைந்து விழுந்தார்,அப்போது குலத்திற்கு அருகில் இருந்த மசிதேவா வை கண்ட அவர் அழைத்தார்
மசிதேவா அவர் நெஞ்சில் இருந்த சிறிய கட்டையை அகற்றினர்,தனக்கு தெரிந்த மூலிகை மருந்துகளை வைத்து அவரின் காயத்தை ஆற்றினார்,பின்பு அவருடைய வீட்டில் அவரை சேர்த்தார்,சந்தியாவின் காயத்தை அறிந்த பசவா அவர் மாண்டுவிட்டார் என எண்ணி அவருடைய வீட்டிற்கு விரைந்தார்,அங்கு அவர் உயிருடன் இருக்கவே,நான் உயிர் பிழைக்க காரணம் மசிதேவா என்றும் அவரே எங்கள் கடவுள் எனவும் கூறி சந்தியா மற்றும் அவருடைய மனைவி கண்ணீர் விட்டனர்.
# மடிவாளா மசிதேவா

## மசிதேவாவின் போர் குணம்

சிவசரணாஸ்கள் வேற்று குலத்தை சேர்ந்த ஹராலயா மற்றும் மதுவருசா ஆகியோருக்கு திருமணம் செய்து வைத்தனர். இதனை வைதக்கஸ் மிகவும் எதிர்த்தனர்,என்ன செய்வது என அறியாமல் மன்னரிடத்தில் அதை தெரியப்படுத்தினர்,இதை கேட்ட மன்னர் மிகவும் ஆத்திரமடைந்து தன் வீரர்களை அழைத்து ஒரு செயலை செய்ய கூறினார்,யானையின் கால்களில் ஹராலயா மற்றும் மதுவருசா கட்டப்பட்டு ஊர் முழுவதும் இழுத்து செல்லப்பட்டது,பின்பு அவர்கள் கொடூரமான முறையில் மாண்டனர். இதனை அறிந்த பாதி சிவசரணாஸ் சின்ன பசவன்,அக்கம்டா ஆகியோருடன் தஞ்சம் புகுந்தனர், ஆனால் மசிதேவா மட்டுமே மிகவும் துணிச்சலாக பிஜிலா அரசை எதிர்கிறார்,அவர் மட்டும் அவர் குழு மட்டுமே கல்யானவை விட்டு அஞ்சி செல்லவில்லை
# மடிவாளா மசிதேவா

## மசிதேவாவின் தியாகம்

மசிதேவா வின் போர் குணத்தையும், அவரின் விடா புடி யும் அறிந்த மன்னர் மிகவும் ஆத்திரமடைந்து மசிதேவா வை எப்படியாவது மாய்த்து விட வேண்டும் என்று கூறினார், ஆகையால் பிஜில்லாவின் மகன் "சோய்தேவா"வின் கீழ் ஒரு படை மசிதேவாவை கொல்ல சென்றது,தந்தை மசிதேவா கடினமான முறையில் அவர்களை எதிர்த்து கதாநாயகனான முறையில் மாய்ந்தார். இவர் சிவசரணாஸ் இன மக்களுக்காக போராடினர் என்பது குறிப்பிடத்தக்கது, பெல்லகம் என்னும் மாவட்டத்தில் கொட்டாச்சி என்னுமிடத்தில் கொல்லப்பட்டார், அவ்விடத்தில் சிவசரணாஸ் மட்டும் இன்றி,பல்வேறு இனமக்கள் இவருக்கு அங்கு நினைவாலயம் அமைக்கபட்டது,மேலும் தந்தை மசிதேவா மறு இன திருமணம்,அரசர்களின் நில அபகரிப்பு,தீண்டாமை,வாய்தகஸ் அடக்குமுறை இவற்றிற்கு எதிராகவும் மக்களிடையே சமநிலைக்கு ஆதரவாகும் கடினமான முறையில் போராடினர்.
தந்தை மசிதேவா வின் மரணம் வீர மரணம்.மேலும் அவரை போன்ற சான்றோர்கள் பூமியில் பிறப்பது அரிது, ஆகையால் தான் பசவா, சின்ன பசவா, அக்கம்டா, பிரபுதேவா, போன்ற மாமனிதர்கள் அவரை போற்றி புகழ்ந்தனர், அவரின் வழிமுறைகளை தெரிந்த அனைத்து தர கன்னட மக்களும் அவரை வீரனாகவும், கடவுளாகவும் வணங்கி கொண்டிருக்கின்றனர்
# மடிவாளா மசிதேவா

## விமான நிலையம்

டொமளுர் யில் இயங்கி வந்த விமான நிலையம் கர்நாடகா அரசாங்கத்தால் தற்போது மசிதேவா என்னும் பெயர் சூட்டப்பட்டுள்ளது.
# மடிவாளா மசிதேவா

## திரைப்படம்

மசிதேவா வின் வரலாறு அடங்கிய திரைப்படம் கன்னட நடிகர் சாய்குமார்
நடிப்பில் வெளியிடப்பட்டது.யாரக்குறைய அனைத்து கன்னட திரை அரங்குகளிலும் படம் வெளியிடப்பட்டது.
# மடிவாளா மசிதேவா

## இதையும் காண்க

- மசிதேவா ஜெயந்தி
# எஸ். எம். குமரேசன்

**எஸ். எம். குமரேசன்** (1930 - 1977) என்பவர் தமிழகத் திரைப்பட நடிகர், நாடக நடிகர், மற்றும் திரைப்பட தயாரிப்பாளராவார்.
# எஸ். எம். குமரேசன்

## வாழ்க்கை

எஸ். எம். குமரேசன் குமரி மாவட்டம் சுசீந்திரத்தைச் சேர்ந்தவர். சிறுவனாக இருந்தபோதே நவாப் ராஜமாணிக்கம் பிள்ளையின் நாடகக் குழுவில் சேர்ந்து, பல்வேறு இதிகாச நாடகங்களில் நடித்தவர். 1948 ஆம் ஆண்டு அவரது பதினேழாவது வயதில், அபிமன்யு படத்தின் நாயகன் ஆனார். அதன்பிறகு தன அமராவதி, விகடயோகி, ஓடாதே நில், கலியுகம், பாவக்குட்டி (மலையாளம்) உட்பட பல படங்களில் நடித்தார். மேலும் இவர் ஆயிரக்கணக்கான நாடகங்களில் நடித்துள்ளார். எஸ்.எம்.கே பிக்சர்ஸ் என்ற பெயரில் தயாரிப்பு நிறுவனத்தைத் தொடங்கிய குமரேசன், சிவாஜி கணேசன், சரோஜா தேவி ஆகியோரின் நடிப்பில் *வானவில்* என்ற படத்தையும், அவரே கதாநாயகனாக நடித்து *மூங்கில் பாலம்* என்ற படங்களைத் தயாரித்தார். ஆனால் இந்த இரண்டு படங்களும் வெளிவராமல் பெருத்த இழப்புக்கு ஆளானார்.
# எஸ். எம். குமரேசன்

## இறப்பு

1977 ஆம் ஆண்டு புதுக்கோட்டை மாவட்டத்தில் *வள்ளி திருமணம்* நாடகத்தில் நடித்துக்கொண்டிருக்கும்போது மாரடைப்பு ஏற்பட்டு மருத்துவமனை கொண்டு செல்லப்பட்டு சிகிச்சை பலனின்றி தன் 47 வயதில் இறந்தார்.
# யாந்தபு

**யாந்தபு** (Yandabo) மியான்மர் நாட்டின் நடுவில், ஐராவதி ஆற்றின்கரையில் அமைந்துள்ளது. பிரித்தானியர்களுக்கும், பர்மியர்களுக்கு இடையே நடைபெற்ற முதலாம் ஆங்கிலேய-பர்மியப் போரின் (1824 - 1826) முடிவில், யாந்தபு கிராமத்தில் வைத்து, பிரித்தானிய இந்திய அரசும், பர்மிய அரசும், 24 பிப்ரவரி1826 அன்று போர் நிறுத்த உடன்படிக்கை செய்து கொண்டதால், அவ்வுடன்படிக்கைக்கு இக்கிராமத்தின் பெயரால் யாந்தபு ஒப்பந்தம் எனப்பெயராயிற்று.
# யாந்தபு

## தொழில்கள்

யாந்தபு கிராமம் நானூறு வீடுகள் கொண்டது. இக்கிராமத்தின் முப்பது வீட்டார்கள் மட்பாண்டம் செய்யும் தொழிலும், மற்றவர்கள் வேளாளான்மை, மீன் பிடித்தல், செங்கல் சூளைக்கு களிமண் மற்றும் விறகு சேகரித்தல் தொழில்களை செய்கின்றனர்.
# யாந்தபு

## இதனையும் காண்க

- முதலாம் ஆங்கிலேய-பர்மியப் போர்
- யாந்தபு ஒப்பந்தம்
# கெர்லென் ஆறு

**கெர்லென்** (**கெருலென்**; ; ) என்பது மங்கோலியா மற்றும் சீனாவில் ஓடும் ஒரு ஆறு ஆகும். இதன் நீளம் 1,254 கி.மீ. ஆகும்.
# கெர்லென் ஆறு

## நீரோட்டம்

இது கென்டீ மலைத்தொடரின் தெற்குப் பகுதி சரிவுகளில் புர்கான் கல்துன் மலைக்கு அருகில் உருவாகிறது. இது கான் கென்டீ பாதுகாக்கப்பட்ட பகுதியில் உலான் பத்தூருக்கு வடகிழக்கே 180 கி.மீ. தொலைவில் அமைந்து உள்ளது. இப்பகுதி ஆர்க்டிக் (தூல் ஆறு) மற்றும் அமைதி (கெர்லென், ஆனன்) வடிநிலங்களுக்கு இடையே அமைந்துள்ள ஆற்றுப் பள்ளத்தாக்கு ஆகும். இது மூன்று ஆற்றுப் பள்ளத்தாக்கு என அழைக்கப்படுகிறது.  
இங்கிருந்து கெர்லென் பெரும்பாலும் கிழக்கே, கென்டீ ஐமக்கின் வழியே பாய்கிறது. குறிப்பிட்ட தூரத்திற்குப் பின்னர் இது கிழக்கு மங்கோலியப் புல்வெளியைக் கடக்கிறது. ஆள்கூற்று ல் சீனாவிற்குள் நுழைகிறது. 164 கி.மீ.க்குப் பின் ஹுலுன் ஏரியில் கலக்கிறது.
# பாலியோக்னதாய்

**பாலியோக்னதாய்** அல்லது **பாலியோக்னத்துகள்** என்பவைபறவைகளின் இரு உயிர்வாழும் கிளைகளில் ஒன்றாகும். மற்றொன்று நியோக்னதாய் ஆகும். இந்த இரு கிளைகளும் இணைந்துநியோர்னிதிஸ் என்ற கிளையை உருவாக்குகின்றன.பாலியோக்னதாய் ராட்டைட்கள் எனப்படும் ஐந்து உயிர்வாழும் (மற்றும் இரு அழிந்த கிளைகள்) பறக்கமுடியாத பறவைகளின் கிளைகள், மற்றும் நியோட்ரோபிக் பகுதியில் காணப்படும் ஒரு பறக்கமுடிந்ததினமுவின் கிளை ஆகியவற்றைக் கொண்டுள்ளது. தினமுவில் 47 வகை இனங்கள் உள்ளன. இதில் 5 கிவி இனங்கள் (*Apteryx*), 3 கசோவரி இனங்கள் (*Casuarius*), 1 ஈமியூ இனம் (*Dromaius*) (மற்றொரு வரலாற்று காலங்களில் அழிந்து போன இனம்), 2 ரியா இனங்கள் மற்றும் 2 தீக்கோழி இனங்கள் உள்ளன.அண்மைக்கால ஆராய்ச்சி பாலியோக்னத்துகள் ஒற்றைத்தொகுதிமரபு உயிரினங்கள் என்று குறிப்பிடுகின்றன. ஆனால் பறக்கமுடியாத மற்றும் பறக்கமுடிந்த வடிவங்களுக்கு இடையிலான பாரம்பரிய வகைப்பாட்டியல் பிளவு தவறானது; தினமுக்கள் ராட்டைட்களுடன் தொடர்புள்ளவையாக உள்ளன, அதாவது பறக்கமுடியாத தன்மை இணை பரிணாம வளர்ச்சி மூலம் பல முறை சுதந்திரமாக நடந்துள்ளது.
# அயேயாரவதி பிரதேசம்

**அயேயாரவதி பிரதேசம்** அல்லது **ஐராவதி பிரதேசம்** மியான்மரின் ஒரு பிரதேசம். முன்னர் அயேயாரவதி பகுதி அல்லது இர்ராவதி பகுதி என அழைக்கப்பட்டது. அயேயாரவதி ஆற்றின் வண்டல் முழுவதும் இந்தப் பிரதேசம் ஆக்கிரமித்துள்ளது. இந்தப் பிரதேசத்தின் எல்லைகளாக வடக்கில் பகோ பிரதேசமும், கிழக்கில் பகோ பிரதேசமும் மற்றும் யங்கோன் பிரதேசமும், மேலும் வங்காள விரிகுடா தெற்கிலும், மேற்கிலும் எல்லைகளாக கொண்டுள்ளது. இது வடமேற்கில் ராகினி மாநிலத்துடன் இணைந்திருக்கிறது.  
இந்தப் பிரதேசம் வடக்கு அட்சரேகை 15° 40' மற்றும் தோராயமாக கிழக்கு தீர்கரேகை 18° 30' இடையே அமைந்துள்ளது. இது 35,140 சதுர கிலோமீட்டர் (13,566 சதுர மைல்) பரப்பளவில் உள்ளது.  
மக்கள் தொகை 6.5 மில்லியனாக உள்ளது, பர்மாவின் மாநிலங்கள் மற்றும் பிராந்தியங்களில் இது மிகவும் மக்கள்தொகை கொண்டதாக உள்ளது. மியான்மரில் 2014 ஆம் ஆண்டின் தேசிய மக்கள் தொகை கணக்கெடுப்பின்படி, அயேயாரவதி பிராந்தியத்தில் 6,184,829 மக்கள் உள்ளனர்.
# அயேயாரவதி பிரதேசம்

## மேலும் பார்க்க

- மண்தாலே பிரதேசம்
- யங்கோன் பிரதேசம்
- பகோ பிரதேசம்
- மொன் மாநிலம்
# யாந்தபு ஒப்பந்தம்

**யாந்தபு ஒப்பந்தம்** (Treaty of Yandabo) முதலாம் ஆங்கிலேய-பர்மியப் போரில், (1824-1826) ஆங்கிலேயப் படைகள் பர்மாவை வென்றது.  
போரின் முடிவில் 24 பிப்ரவரி 1826 அன்று, கிழக்கிந்திய கம்பெனியின் படைத்தலைவர் ஆர்ச்சி பால்டு காம்பெலுக்கும், கோன்பவுங் வம்சப் பர்மாப் பேரரசின் லிகெயிங் மாகாண ஆளுநர் மகா மின் லா யா ஹிதினுக்கும் (Maha Min Hla Kyaw Htin) இடையே யாந்தாபு கிராமத்தில் அமைதி ஒப்பந்தம் கையெழுத்தாயிற்று. எனவே இந்த ஒப்பந்தத்திற்கு யாந்தபு ஒப்புந்தம் எனப் பெயராயிற்று.  
யாந்தபு ஒப்பந்தப்படி, பிரித்தானியக் கிழக்கிந்தியக் கம்பெனியின் கீழ் கண்ட ஒப்பந்த விதிகளை நிறைவேற்ற பர்மிய அரசு ஒப்புக்கொண்டது.
: அகோம் பேரரசு, மணிப்பூர் இராச்சியம், அரக்கான், சல்வீன் ஆற்றின் தெற்கில் உள்ள தானிந்தாயி மற்றும் டெனஸ்செரம் பகுதிகளை ஆங்கிலேயர்களுக்கு விட்டுத் தரப்பட்டது.
: வடகிழக்கு இந்தியாவில் உள்ள சச்சார் மற்றும் ஜெயந்தியாவில் பர்மிய அரசின் குறுக்கீடுகள் நிறுத்தப்பட்டது.
: போர் இழப்புத் தொகையான ஒரு மில்லியன் பிரித்தானிய பவுண்டுகள், நான்கு தவணையில் செலுத்தப்பட்டது.
: பர்மாவிற்கும் - கிழக்கிந்திய கம்பெனிக்கும் இடையே இருதரப்பு தூதுவர்களை அனுமதிக்கப்பட்டது.
: பிரித்தானிய - பர்மா இடையே வணிக ஒப்பந்தங்கள் மேற்கொள்ள வகை செய்யப்பட்டது.
# யாந்தபு ஒப்பந்தம்

## இதனையும் காண்க

- யாந்தாபு கிராமம்
- ஆங்கிலேய-பர்மியப் போர்கள்
- முதலாம் ஆங்கிலேய-பர்மியப் போர்
# தூக்கு குண்டு

**தூக்கு குண்டு** (*plumb bob*, or *plumb-line*) என்பது பம்பரம் போன்று கீழே கூரான முனையைக் கொண்ட, இரும்பினாலான ஒரு கனமான பொருளாகும். இவை ஒரு கம்பியில் அல்லது நூலால் கட்டப்பட்டு அந்த நூலின் மறுமுனை செங்குத்து அச்சான ஒரு குச்சி அல்லது மரக்கட்டையில் செல்லும்படியாக வடிவமைக்கப்பட்டிருக்கும். கிடைமட்ட அச்சில் மட்டம் பார்க்க **ரசமட்டம்** (spirit level) உதவுவது போல், தூக்கு குண்டு செங்குத்து அச்சில் மட்டம் பார்க்க உதவுகிறது. தொடக்க காலத்தில் தூக்குக் குண்டானது கல்லால் உருவாக்கப்பட்டது. இன்று இரும்பு, பித்தளை எனப் பல விதமான உலோகங்கள் கொண்டு தூக்குக் குண்டுகள் உருவாக்கப்படுகின்றன.  
பண்டைய எகிப்து காலத்திலிருந்து இந்த கருவி பயன்படுத்தப்பட்டு வருகிறது. நில அளவியலில் இக்கருவி புவியீர்ப்பு தாழ்ப்புள்ளியைக் (nadir) நிறுவிட உதவுகிறது. இவை செங்குத்தாக மட்டமாக்க வேண்டிய ஆய்வுக்கருவிகள், தியோடலைட்டுகள், அளக்கும் நாடா போன்ற பல கருவிகளுடன் பயன்படுத்தப்படுகிறது. நில அளவியல் குறியீடுகளை (survey marker) பதிக்கும் இடத்தை அடையாளங் காண உதவுகிறது.
# தூக்கு குண்டு

## சொற்பிறப்பியல்

பிளம்பம் (plumbum) என்ற இலத்தீன் மொழி சொல்லிருந்தும், பிளம்ப் (plomb) என்ற பிரெஞ்சு மொழி சொல்லிருந்தும் பெறப்பட்டது. தூக்கு குண்டு ஆரம்பத்தில் காரீயத்தால் [lead (Chemical Name: Plumbum)]செய்யப்பட்டதால் இப்பெயர் பெற்றது. அலோம்ப் (aplomb) என்ற பெயர்ச் சொல்லுக்கு செங்குத்தாக நிற்பவை என்று பொருள் ஆகும்.
# தூக்கு குண்டு

## பயன்பாடு

நவீன காலம் வரை, மிக உயரமான கட்டிடங்களின் செங்குத்துத்தன்மையைக் காண தூக்கு குண்டுகள் பயன்படுத்தப்பட்டன.  
தூக்கு குண்டு, ஒரு விட்டமானியுடன் (inclinometer) பொருத்தப்படும் போது, குத்துக்கோட்டுடன் ஏற்படுத்தும் கோணங்களைக் காண பயன்படுகிறது.
ஆரம்ப கால வானளாவிய கட்டிடங்களில் (skyscrapers) உள்ள மின்தூக்கியின் சுழல் தண்டுடன் (elevator shafts) கனமான தூக்கு குண்டுகள் பிணைக்கப்பட்டிருக்கும்.
தூக்கு குண்டுகள், தண்ணீர் கொள்கலனுடனும் (உறையும் வெப்பநிலைக்கு மேலே), கழிவுச் சர்க்கரைக் பாகு (molasses) கொள்கலனுடனும், அதிகப் பாகுத்தன்மை கொண்ட திரவக் கொள்கலனுடனும் பயன்படுத்தப்படுகின்றன.
# தூக்கு குண்டு

## பயன்பாடு

### சீரற்ற உருவ அமைப்பின் புவியீர்ப்பு மையம் காணுதல்

சீரற்ற உருவ அமைப்பின் புவியீர்ப்பு மையம் காண உதவுகிறது.
# தூக்கு குண்டு

## மேலும் பார்க்க

- நிறை மையம்
# கோழி (இனம்)

**கோழி** எனும் பறவைகள் ஆனவை இரு உயிரியல் வரிசைகளில் ஒன்றைக் குறிப்பதுஆகும். ஒன்றுவிளையாட்டுக்கோழி அல்லது நிலக்கோழி (*Galliformes*), மற்றொன்று நீர்க்கோழி (*Anseriformes*).உடற்கூறியல் மற்றும் மூலக்கூறு ஒற்றுமைகள் பற்றிய ஆய்வுகள் இந்த இரண்டு குழுக்களும் நெருங்கிய பரிணாம உறவுகளாகும் என்பதைக் காட்டுகின்றன;ஒன்றாக, இவை கோழி பெருவரிசையை உருவாக்குகின்றன. அதுவிஞ்ஞானரீதியாக கேலோயன்சிரி என அழைக்கப்படுகிறது.
# நியோயேவ்ஸ்

**நியோயேவ்ஸ்** என்பது பறவை வகைப்பாட்டியலின் ஒரு கிளை ஆகும். இது கிட்டத்தட்ட அனைத்துப் பறவைகளையும் உள்ளடக்கியுள்ளது. இதில் வகைப்படுத்தப்படாதவை பாலியோக்னதாய் (ராட்டைட்கள் மற்றும் பல) மற்றும் கேலோயன்சிரி (வாத்துக்கள், கோழிகள் மற்றும் பல) ஆகும். இந்த கிளையின் பல்வேறு வகை குழுக்களின் வேறுபாடானது கிரேடசியஸ்-பலியோஜின்அழிவு நிகழ்வைச் சுற்றி நடந்தது. இவற்றின் ஒன்றோடொன்றான உறவுகளைத் தீர்ப்பதற்கான முயற்சிகள் ஆரம்பத்தில் அதிக சர்ச்சையில் சிக்கியுள்ளன.
# பிரிதிவி நாராயணன் ஷா

**பிரிதிவி நாராயணன் ஷா** (Prithvi Narayan Shah) –1775; ) ஷா வம்சத்து கோர்க்கா நாட்டின் இறுதி மன்னரும், ஒன்றிணைந்த நேபாள இராச்சியத்தின் முதல் பேரரசரும் ஆவார். ஒன்றிணைந்த நேபாளத்தை நிறுவியர் என்ற பெருமை இவருக்கு உண்டு. மன்னர் நர பூபாள ஷாவின் மறைவிற்குப் பின், 1743ல் கோர்க்கா நாட்டின் மன்னராக தமது இருபதாவது அகவையில் முடி சூட்டப்பட்டார். இவர் திரவிய ஷாவிற்குப் பின்னர் ஷா வம்சத்தின் ஒன்பதாவது தலைமுறையாவார்.
# பிரிதிவி நாராயணன் ஷா

## கோர்க்கா நாட்டு மன்னராக

கோர்க்கா நாட்டின் மன்னர் நர பூபால ஷா - கௌசல்யாவதி தேவிக்கும் பிறந்த பிரிதிவி நாராயனன் ஷா ஆவார்.
மல்லர்களுடன் நடைபெற்ற போரில் நுவாகோட்டை இழந்த மனக்கவலையுடன் நாராயணன் ஷாவின் தந்தை நர பூபாள ஷா காலமானார். 1743ல், தமது இருபதாவது வயதில் பிரிதிவி நாராயணன் ஷா, கோர்க்கா நாட்டின் மன்னராக முடிசூட்டப்பட்டார்.
# பிரிதிவி நாராயணன் ஷா

## ஒன்றினைந்த நேபாள இராச்சியத்தை நிறுவுதல்

காட்மாண்டு மற்றும் கோர்க்காவிற்கு நடுவில் இருந்த நுவாகோட் பகுதி, திபெத்திற்கான முக்கிய வணிகப் பாதையும் ஆகும். நுவாகோட் நகரத்தை கிபி 1744ல் மல்ல வம்சத்தினரிடமிருந்து கைப்பற்றினார். 1756ல் திபெத்திற்கு செல்லும் கணவாய் பாதைகளை தன் கட்டுக்குள் கொண்டுவந்தார்.  
பின் ஒன்றிணைந்த நேபாளத்தை நிறுவ, பிரிதிவி நாராயணன் ஷா மல்ல வம்சத்தின் ஜெயப்பிரகாஷ் மல்லா போன்றோருடன், 1767 முதல் 1769 முடிய நடைபெற்ற காட்மாண்டுப் போர், கீர்த்திப்பூர் போர், பக்தபூர் போர்களில் கீர்த்திபூர், லலித்பூர், காட்மாண்டு மற்றும் பக்தபூர் நகரங்களை பிரிதிவி நாராயணன் ஷா கைப்பற்றி காத்மாண்டு சமவெளியில் ஒன்றினைந்த நேபாள இராச்சியத்தை நிறுவினர்.
# பிரிதிவி நாராயணன் ஷா

## ஒன்றினைந்த நேபாள இராச்சியத்தை நிறுவுதல்

### கீர்த்திப்பூர் போர்

காத்மாண்டு சமவெளியின் நேவார் படைகளுக்கும், மன்னர் நாராயணன் ஷா தலைமையிலான கோர்க்கா படையினருக்கும் இடையில், 1767ல் இப்போர் நடைபெற்றது. போரின் முடிவில் நேவார்களின் ஆட்சி முடிவுக்கு வந்தது. கீர்த்திபூர் நகரம் உள்ளிட்ட அதனுடன் இணைந்த பிற பகுதிகள் முழுவதும் பிரிதிவி நாராயண் ஷாவின் கட்டுப்பாட்டுக்குள் வந்தது.
# பிரிதிவி நாராயணன் ஷா

## ஒன்றினைந்த நேபாள இராச்சியத்தை நிறுவுதல்

### காட்மாண்டு போர்

1768ல் நடைபெற்ற காட்மாண்டுப் போரில் பிரிதிவி நாராயணன் ஷா, மல்ல நாடுகளான காட்மாண்டு மற்றும் லலித்பூர் மற்றும் பக்தபூர் மன்னர்களை வென்று அவர்களின் நாட்டையும் கைப்பற்றினார்.
# பிரிதிவி நாராயணன் ஷா

## ஒன்றினைந்த நேபாள இராச்சியத்தை நிறுவுதல்

### பக்தபூர் போர்

1769ல் நடைபெற்ற பக்த போரின் முடிவில் மல்ல வம்சத்தின் இறுதி மன்னர்களான ஜெயப்பிரகாஷ் மல்லா போன்றவர்கள் முழுமையாக தோற்கடிக்கப்பட்டு, ஷா வம்சத்தின் ஒன்றிணைந்த நேபாள இராச்சியம் நிறுவப்பட்டது.
# பிரிதிவி நாராயணன் ஷா

## மறைவு

சனவரி, 1775ல் தமது 52வது அகவையில் பிரிதிவி நாராயணன் ஷா நுவாகோட் பகுதியின் தேவிகாட்டில் காலமானார்.  
பிரிதிவி நாராயணன் ஷாவின் மூத்த மகன் பிரதாப் சிங் ஷா மற்றும் பேரன் ராணா பகதூர் ஷாவும் இணைந்து, குமாவுன், சிர்மூர், கார்வால், மொரங், சிக்கிம் மற்றும் டார்ஜிலிங் பகுதிகளைக் கைப்பற்றி நேபாள இராச்சியத்தை மேலும் விரிவாக்கினார்கள்.
# பிரிதிவி நாராயணன் ஷா

## மரபுரிமைப் பேறுகள்

நேபாள இராச்சியத்தை நிறுவிய பிரிதிவி நாராயணன் ஷாவின் 295ம் பிறந்த நாளை முன்னிட்டு, நேபாளத்தில் சனவரி, 11ம் நாளன்று **நேபாள ஒற்றுமை நாள்** ஆண்டுதோறும் கடைபிடிக்கிறது.
# பிரிதிவி நாராயணன் ஷா

## படக்காட்சியகம்

<>  
</>
# பிரிதிவி நாராயணன் ஷா

## இதனையும் காண்க

- மல்லர் வம்சம்
- ஜெயப்பிரகாஷ் மல்லா
- ஷா வம்சம்
- நேபாள மன்னர்கள்
- நேபாள இராச்சியம்
- தபா வம்சம்
- ராணா வம்சம்
# விக்கிப்பீடியா:Statistics/December 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# உட்வார்டு சிசு ஐதராக்சிலேற்றம்

**உட்வார்டு சிசு ஐதராக்சிலேற்றம்** *(Woodward cis-hydroxylation)* என்பது ஆல்கீன்கள் அயோடின் மற்றும் வெள்ளி அசிட்டேட்டுடன் சேர்ந்து ஈரமான அசிட்டிக் அமிலத்தில் வினைபுரிந்து சிசு-டையோல்களை உருவாக்குகின்ற ஒரு வினையாகும். இவ்வினை உட்வார்டு வினை என்ற பெயராலும் அழைக்கப்படுகிறது.  
இராபர்ட்டு பர்ன்சு உட்வார்டு இவ்வினையைக் கண்டறிந்த காரணத்தால் வினை இப்பெயர் பெற்றது.  
சிடீராய்டு தொகுப்பு வினையில் உட்வார்டு சிசு ஐதராக்சிலேற்ற வினை பயன்படுத்தப்படுகிறது .
# உட்வார்டு சிசு ஐதராக்சிலேற்றம்

## வினை வழிமுறை

அயோடின் ஆல்கீன் வினையை வெள்ளி அசிட்டேட்டு ஊக்குவிக்கிறது. இதனால் அயோடினியம் அயனி உருவாகிறது (3). அசிட்டிக் அமிலம் அல்லது வெள்ளி அசிட்டேட்டு மூலம் SN2 வினை வழியாக அயோடினியம் அயனி திறக்கப்ப்பட்டு அயோடோ அசிட்டேட்டு என்ற முதல் இடைநிலை விளைபொருள் உருவாகிறது (4). அடுத்து அருகிலுள்ள தொகுதியின் பங்கேற்பால் மற்றொரு SN2 வினை வழியாக அயோடின் இடம்பெயர்ந்து ஆக்சோனியம் அயனி உருவாகிறது (5). பின்னர் இது நீராற்பகுக்கப்பட்டு ஒற்றை எசுத்தர் ஆகிறது (6).
# உட்வார்டு சிசு ஐதராக்சிலேற்றம்

## இதையும் காண்க

- பிரெவோசுட்டு வினை
# பிரெவோசுட்டு வினை

**பிரெவோசுட்டு வினை** *(Prévost reaction)* என்பது ஆல்கீனை, பென்சாயிக் அமிலத்தின் அயோடின் மற்றும் வெள்ளி அசிட்டேட்டால் எதிரெதிர் முப்பரிமாண அமைப்புடன் கூடிய விசினல் டையாலாக மாற்றும் ஒரு வினையாகும் . சார்லசு பிரெவோசுட்டு (1889-1983) இவ்வினையைக் கண்டறிந்தார்.
# பிரெவோசுட்டு வினை

## வினை வழிமுறை

வெள்ளி பென்சோயேட் (1) மற்றும் அயோடின் இடையேயான வினை மிகவும் விரைவானது ஆகும். இவ்வினை மிகவும் விரீயமான அயோடினியம் பென்சோயேட் இடைநிலை (2) விளைபொருளை உற்பத்தி செய்கிறது. அயோடினியம் உப்பு (2) ஆல்கீனுடன் ஈடுபடும் வினையால் மற்றொரு குறுகிய கால அயோடினியம் உப்பு (3) உருவாகிறது. பென்சோயேட்டு உப்பின் அணுக்கரு கவர் பதிலீட்டு வினையால் (SN2) எசுத்தர் உருவாகிறது.(4) மற்றொரு வெள்ளி அயனி பென்சோயேட்டு எசுத்தருக்கு அடுத்து அருகிலுள்ள தொகுதியை பதிலீடு செய்து ஆக்சோனியம் உப்பைக் கொடுக்கிறது.(5) பென்சோயேட்டு எதிர்மின் அயனியால் நிகழ்த்தப்படும் இரண்டாவது (SN2) பதிலீட்டு வினை தேவையான டையெசுத்தரைக் கொடுக்கிறது. (6)  
நீராற்பகுப்பின் இறுதி படிநிலையில் எசுத்தர் குழுக்கள் எதிர்-டையால் சேர்மத்தைக் கொடுக்கிறது. இது உட்வார்டு சிசு ஐதராக்சிலேற்ற வினையில் உருவாகும் விளைபொருளுக்கு எதிர்மாறானது. இவ்வினையில் ஒருபக்க சேர்ப்பு வினை விளைபொருள் உருவாகிறது.
# பிரெவோசுட்டு வினை

## இதையும் காண்க

- உட்வார்டு சிசு ஐதராக்சிலேற்றம்
# கசுவாரீபார்மஸ்

**கசுவாரீபார்மஸ்**என்பதுபெரியபறக்கமுடியாதபறவைகளின்வரிசைஆகும்.இதில்தற்போதுஉயிர்வாழும் 4 உயிரினங்கள்உள்ளன. 3கசோவரிஇனங்கள்மற்றும் மீதமுள்ளஒரேஇனமானஈமியூ.  
4உயிரினங்களுமேஆத்திரேலியா-நியூகினியாவைப் பூர்வீகமாகக்கொண்டவை.எனினும்அழிந்துபோனசிலவகைகள்பிற நிலப்பகுதிகளிலும்வாழ்ந்தன.
# ஆரையம்பதி கண்ணகி அம்மன் கோயில்

**ஆரையம்பதி கண்ணகையம்மன் ஆலயம்** இலங்கையின் கீழை மாகாணத்தின், மட்டக்களப்பு மாவட்டத்தில், ஆரையம்பதி கிராமத்தில் அமைந்துள்ள ஆலயமாகும். சிலப்பதிகார நாயகியான பத்தினி கண்ணகி<nowiki/>க்கு இலங்கையில் அமைந்த ஆலயங்களில் முக்கியமான ஆலயம்.
# ஆரையம்பதி கண்ணகி அம்மன் கோயில்

## வரலாறு

#### சிராம்பியடி வழிபாடு

ஒத்தக்குடா கந்தன் என்பவர் தனது புத்திரி மற்றும் சகோதரிகளோடு யாழ்ப்பாணம் ஒத்துக்குடாவில் இருந்து மட்டக்களப்பு வாவி ஊடாக புதுக்குடியிருப்பு சிராம்பியடி என்ற இடத்தில் ஏழு கண்ணகை சிலைகளுடன் இறங்கியதாகவும். சிராம்பியடியில் கண்ணகை சிலைகளை வைத்து வழிபாடு ஆரம்பித்த வேளை. ஒத்தக்குடா கந்தனை பற்றிய தவறான தகவல்களால் கண்டி அரசன் ஒத்துக்குடா கந்தனை கொன்றுவிட்டு ஏழு கண்ணகை சிலைகளையும் ஏழு கிராமங்களுக்கு அனுப்பி வழிபட உத்தர விட்டதாகவும் அறிய முடிகின்றது.
# ஆரையம்பதி கண்ணகி அம்மன் கோயில்

## வரலாறு

#### மண்முனை வழிபாடு

கண்டி மன்னனின் கட்டளைக்கமைய கண்ணகை சிலைகள் பல ஊர்களுக்கும் அனுப்பப்பட ஒத்துக்குடா கந்தனின் வழித்தோன்றல்கள் ஏழு சிலைகளில் ஒன்றை மண்முனையில் வைத்து சிராம்பி கட்டி வழிபட்டு வந்தனர். மண்முனையில் கண்ணகை வழிபாடு இடம்பெற்ற இடத்தில் 1980 களின் பின்னர் பத்திரகாளி அம்மன் கோவில் ஒன்று நிறுவப்பட்டுள்ளது.
# ஆரையம்பதி கண்ணகி அம்மன் கோயில்

## வரலாறு

#### ஆரையம்பதி வழிபாடு

ஆரையம்பதியில் களிமண்ணால் கந்தசுவாமி கோயில் தெற்கு வீதியில் கண்ணகை அ்ம்மன் வழிபாடு இருந்து வந்திருந்தது. இக்காலத்தில் மண்முனை கண்ணகை அம்மனின் உக்கிரம் அதிகரித்து அதை பராமரிப்பதில் சிரமங்களை எதிர்கொண்டதனால் மண்முனை அம்மனைப் பராமரித்துவந்த மூதாட்டி ஆரையம்பதியில் இருந்த கோயிலில் வைத்து வழிபடுவதற்காக கந்தசுவாமி கோயில் கணக்குபிள்ளையாக இருந்த சின்னதம்பி(1850 - 1914) அவர்களை அணுகி அம்மனை கொடுத்திருந்தார் சின்னத்தம்பியும் (சின்னஉபாத்தியார்) மண்முனை அம்மனை ஆரையம்பதி கண்ணகை அம்மன் கோயிலில் வைத்து வழிபட ஏற்பாடு செய்தார்.
# ஆரையம்பதி கண்ணகி அம்மன் கோயில்

## ஆலய அமைப்பு

ஆலயம் கந்தசுவாமி கோயிலின் தெற்கு வீதியில் வடக்கு நோக்கியதாக அமைக்கப்படடுள்ளது. கேரளப்பாணியில் அமைந்த ஓட்டு மடாலயமாகவே இவ்வாலயம் அமைந்து விளங்குகின்றது. 1912 இல் களிமணால் காணப்பட்ட கோயிலை கற்கள் கொண்டு கட்டிமுடிக்கப்பட்டிருக்கின்றது. ஆலய கூரையில் மூன்று கலசங்கள் நிறுவப்பட்டுள்ளன. வைரவர், நாகதம்பிரான், நரசிம்மர், வீரபத்திரர், இராமர், அனுமான் ஆகியோருக்கு பரிவார சன்னதிகள் அமைக்கப்பட்டிருக்கின்றன.
# ஆரையம்பதி கண்ணகி அம்மன் கோயில்

## வைகாசிச் சடங்கு

வருடத்தில் வைகாசிமாத பூரணைக்கு முந்திய எட்டுநாட்கள் அதிகாலை, மாலை நேரங்களில் சடங்கு நடைபெற்று முடிவில் அம்மனின் கருவறைக்கதவுகள் அடுத்த வருட வைகாசி மாத சடங்கு வரைக்கும் பூட்டப்படும்
# ஆரையம்பதி கண்ணகி அம்மன் கோயில்

## வைகாசிச் சடங்கு

#### திருக்கதவு திறத்தல்

வைகாசி மாதத்தின் பூரணைக்கு 8 நாட்களுக்கு முன்பு ஆலயத்தின் கருவறை கதவுகள் திறத்தலுடன் சடங்குகள் ஆரம்பமாகும்.
# ஆரையம்பதி கண்ணகி அம்மன் கோயில்

## வைகாசிச் சடங்கு

#### அம்மனை அழைத்து வருதல்

திருக்கதவு திறந்தவுடன் கந்தசுவாமி கோயிலில் தினப்பூசையில் இருக்கும் அம்மனை அழைத்து வந்து கருவறையில் எழுந்தருளப்பண்ணல் இடம்பெறும்.
# ஆரையம்பதி கண்ணகி அம்மன் கோயில்

## வைகாசிச் சடங்கு

#### திருக்கல்யாணச்சடங்கு

நான்காம் நாள் பிற்பகல் கல்யாணகால் வெட்டும் உற்சவம் நடைபெறும். பின்னிரவு கல்யாணகால் நாட்டி திருக்கல்யாண சடங்கு இடம்பெறும்.
# ஆரையம்பதி கண்ணகி அம்மன் கோயில்

## வைகாசிச் சடங்கு

#### கப்பல்காரர் சடங்கு

ஆறாம் நாள் அதிகாலை கப்பல்காரர் சடங்கு இடம்பெறும்
# ஆரையம்பதி கண்ணகி அம்மன் கோயில்

## வைகாசிச் சடங்கு

#### பச்சைகட்டிச்சடங்கு

ஏழாம்நாள் அதிகாலை பச்சைகட்டி சடங்கு இடம்பெறும்
# ஆரையம்பதி கண்ணகி அம்மன் கோயில்

## வைகாசிச் சடங்கு

#### திருக்குளிர்த்தி

எட்டாம் நான் அதிகாலை திருக்குளிர்த்தி சடங்கு நடைபெறும்
# ஆரையம்பதி கண்ணகி அம்மன் கோயில்

## வைகாசிச் சடங்கு

#### திருக்கதவடைத்தல்

எட்டாம் நாள் இரவு அம்மன் மீண்டும் கந்தசுவாமி ஆலயத்திற்கு அழைத்துசெல்லப்பட்டவுடன் கருவறை கதவு தாழிடப்படும்.
# ஆரையம்பதி கண்ணகி அம்மன் கோயில்

## மரபுகள்

### பத்ததி வழிபாடு

ஆகமம் சாராத கிராமிய முறைப்படி பூசை நியமங்களை கொண்ட பத்ததியை அடிப்படையாகக் கொண்டு வழிபாடு நடாத்தப்படும்.
# ஆரையம்பதி கண்ணகி அம்மன் கோயில்

## மரபுகள்

### பூசகர்

ஆகமம் சாராத பூசாரியே பூசைகளை நடாத்தும் கடமையுடையவராவார். ”பொன்னாச்சி குடி“ மரபினர் மாமன் அவரின் பின் மருமகன் என்ற அடிப்படையில் பூசை மேற்கொள்ளும் உரித்துடையவர்கள். பூசை மேற்கொள்ளும் பூசாரியை ”கட்டாடியார்” என அழைப்பார்கள்.
# ஆரையம்பதி கண்ணகி அம்மன் கோயில்

## மரபுகள்

### தெய்வமாடும் முறைமை

பக்தர்களுக்கு உருவந்து ஆடுதல், கட்டுச் சொல்லல் என்ற கிராமிய வழிபாடு இடம்பெறும்.
# ஆரையம்பதி கண்ணகி அம்மன் கோயில்

## மரபுகள்

### கோவலன் கதை படித்தல்

சடங்கு காலங்களில் கண்ணகியின் கதை கூறும் “கோவலன் கதை” படித்தல் இடம்பெறும்.
# கல்லிபார்மஸ்

**கல்லிபார்மஸ்** என்பது கனமான உடலைக் கொண்ட தரையில் உண்ணும் பறவைகளின்வரிசைஆகும்.இதில்வான்கோழி, கிரவுஸ், கோழி, புதிய உலகக் காடை மற்றும் பழைய உலகக் காடை, பிடர்மிகன் (லகோபஸ்), கௌதாரி,பெசன்ட் (pheasant),காட்டுக் கோழிஆகியவை உள்ளன.இலத்தீன் மொழியில் "கல்லுஸ்" என்ற சொல்லுக்கு "சேவல்" என்று பொருள். அச்சொல்லிலிருந்தே இப்பெயர் தோன்றியது.
# அன்செரிபார்மஸ்

**அன்செரிபார்மஸ்** என்பது ஒரு பறவை வரிசை ஆகும். இதில் 3 குடும்பங்கள் உள்ளன: அன்ஹிமிடே (இசுகிரீமார்கள்), அன்செரனடிடே (மேக்பை வாத்து) மற்றும் அனாடிடே. இதில்அனாடிடேவே பெரிய குடும்பம் ஆகும். இதில் வாத்துக்கள், கூஸ்கள் மற்றும் அன்னங்கள் ஆகிய நீர்க்கோழிகள் உட்பட 170 இனங்கள் உள்ளன. அன்செரிபார்மஸில் மொத்தத்தில் தற்போது உயிர்வாழும் 180 இனங்கள் உள்ளன.
# அன்செரிபார்மஸ்

## மேற்கோள் நூல்கள்

- Agnolin, F. (2007) *Brontornis burmeisteri* Moreno & Mercerat, un Anseriformes (Aves) gigante del Mioceno Medio de Patagonia, Argentina. *Revista del Museo Argentino de Ciencias Naturales*. 9:15–25.
- Clarke, J. A. Tambussi, C. P. Noriega, J. I. Erickson, G. M. & Ketcham, R. A. (2005) Definitive fossil evidence for the extant avian radiation in the Cretaceous. *Nature*. 433: 305–308.
- Livezey, B. C. & Zusi, R. L. (2007) Higher-order phylogeny of modern birds (Theropoda, Aves: Neornithes) based on comparative anatomy. II. Analysis and discussion. *Zoological Journal of the Linnen Society*. 149: 1–95.
- Murray, P. F. & Vickers-Rich, P. (2004) Magnificent Mihirungs: The Colossal Flightless Birds of the Australian Dreamtime. *Indiana University Press*.
# பருத்திக்கறை பூச்சி

**பருத்திக்கறை பூச்சி** (**Pyrrhocoridae**) என்பது ஒரு பூச்சிக் குடும்பமாகும். இந்தக் குடும்பத்தில் 300ம் மேற்பட்ட இனங்கள் உள்ளன. இதில் பெரும்பாலானவை சிவப்பு நிறத்தவையாக உள்ளன இதனால் *சிவப்பு பூச்சி* என அறியப்படுகின்றன மேலும் சில வகைகள் *பருத்திக்கறை பூச்சி* என அழைக்கப்படுகின்றன ஏனெனில் இதில் சில வகைகள் பருத்தி<nowiki/>க் காய்களை உண்பதால், வெடிக்கும் பருத்தியில் மஞ்சள்பழுப்புக் கரையேறிவிடும் என்பதால் இவ்வாறு அழைக்கப்படுகின்றன.  
உலகின் பலபகுதிகளில் வாழும் இந்தப் பூச்சி இனங்களானது மரம் நிறைந்த பகுதிகள், காட்டின் விளிம்புகள், இலைச்சருகுகள் அருகே அதிகம் தென்படக்கூடியன. இவை அனைத்துண்ணி ஆகும். சில நேரம் தன்னினத்தையே உண்ணக்கூடியன.
# பருத்திக்கறை பூச்சி

## இனங்கள்

இந்த பூச்சிக் குடும்பத்தில் பல வகைகள் உள்ளன மற்றும் இவை பின்வருமாறு:
# சிடெக்லிச் எசுத்தராக்கல் வினை

**சிடெக்லிச் எசுத்தராக்கல் வினை** *(Steglich esterification)* என்பது டைசைக்ளோ எக்சைல்கார்போடையமைடு ஓர் இணைப்பு முகவராகவும் 4-டைமெத்திலமினோபிரிடின் ஒரு வினையூக்கியாகவும் செயல்படுகின்ற ஒரு மாற்று எசுத்தராக்கல் வினையாகும். 1978 ஆம் ஆண்டில் உல்புகேங்கு சிடெக்லிச்சு இவ்வினையைக் குறித்து முதலில் விவரித்தார் . டைசைக்ளோ எக்சைல்கார்போடையமைடுடன் 1- ஐதராக்சிபென்சோடிரையசோல் சேர்த்து அமைடுகள் உருவாக்கும் பழைய தயாரிப்பு முறையின் தழுவல் இப்புதிய முறையாகும்
:.
இந்த வினை பொதுவாக அறை வெப்பநிலையில் நடைபெறுகிறது. இவ்வினைக்கான பொருத்தமான கரைப்பான் டைகுளோரோமீத்தேன் ஆகும். ஏனெனில், மிதமான வினையாக இது இருப்பதால், இவ்வினையில் தயாரிக்கப்படும் எசுத்தர்களை பிற வினைகளால் பெறமுடியாது. 1,4-டை ஐதராக்சி பென்சாயிக் அமிலத்தின் எசுத்தர்கள் சரியான உதாரணமாகும். டைசைக்ளோ எக்சைல்கார்போடையமைடின் வினையால் உருவாகும் நீரால் டைசைக்ளோயெக்சைல்யூரியா சேர்மம் உருவாகிறது.